
Hrvatski zavod za javno zdravstvo 
Zagreb, 11. svibnja 2020. 


Preporuke za rad hotela i iznajmljivača tijekom epidemije COVID-19 


Sukladno reaktivaciji određenih aktivnosti temeljem Odluke o prilagodbi mjera, za organizaciju 
hotelske i iznajmljivačke djelatnosti preporučuje se postupanje sukladno sljedećim preporukama. 


1. 


Opća pravila i uvjeti za hotelske prostore 





Fizička udaljenost. Tijekom boravka u hotelu posjetitelji se moraju pridržavati mjere fizičke 
udaljenosti od 1,5 metra u odnosu na druge posjetitelje izuzev ako se radi o članovima iste 
obitelji ili skupine. 

Dezinficijens. Na ulazima hotelskih prostora (predvorje, recepcija, sportsko-rekreacijski 
sadržaji, pultovi za obavljanje plaćanja usluga) te u radnom prostoru zaposlenika nužno je na 
raspolaganje postavljanje dozatora s dezinfekcijskim sredstvom (na bazi alkohola u 
koncentraciji ne manjoj od 70 % ili drugog sredstva prikladnog za korištenje na koži s 
deklariranim virucidnim djelovanjem). 


Vidljive obavijesti i informiranje gostiju. Na ulazima hotelskih prostora na vidljivom je 
mjestu, nužno postaviti informacije o higijenskim postupcima ili postaviti informacije sa 
smjernicama o pravilnom ponašanju i mjerama zaštite u prostore gdje borave gosti, ili te 
informacije dati gostima prilikom prijave ili staviti informativni letak u smještajnu jedinicu. U 
smještajnoj jedinici dostupan je broj telefona odgovorne osobe u hotelu koja dalje preuzima 
kontakt prema zdravstvenim ustanovama u slučaju sumnje na COVID-19. 


Maksimalan broj osoba u prostorima. Poštovati pravila maksimalnog broja dozvoljenih 
osoba u određenim prostorima sukladno definiranim kriterijima fizičke udaljenosti od 1,5 
metra u odnosu na druge posjetitelje izuzev ako se radi o članovima iste obitelji ili skupine. 


ručnika i ostalih jednokratnih materijala, sredstava i opreme za čišćenje, pranje i dezinfekciju. 


Odlaganje otpada. U svim javnim prostorijama unutar hotela preporuča se postavljanje 
kante za otpatke s odgovarajućim poklopcima. 


Zaštitna _ oprema. Nužno je osigurati dostatnu količinu zaštitnih maski i rukavica za 
zaposlenike koji ulaze u smještajne jedinice gosta (npr. djelatnici održavanja, spremačice i 
sl.). 

Pridržavati se svih općih i higijenskih mjera. Upute za čišćenje i dezinfekciju dostupne su na 


sljedećim — poveznicama: Bez oboljelih od  COVID-19: — https://www.hzjz.hr/wp- 
content/uploads/2020/03/Ciscenje-i-dezinfekcija-prostorije-bez-oboljelih-od-COVID-19- 

2.4.2020..pdf. Osobe pod sumnjom ili oboljele od COVID-19: https://www.hzjz.hr/wp- 
content/uploads/2020/03/Ciscenje-i-dezinfekcija-prostora-u-kojima-je-boravila-osoba-pod- 





sumnjom-COVID-19-2.4.2020..pdf. Ostale opće mjere prevencije širenja bolesti COVID-19 
dostupne. su na: https://www.hzjz.hr/wp-content/uploads/2020/03/Dodatne-upute-za- 


pojedince-kolektive-i-poslodavce.pdf 


Recepcija, predvorje i ostali javni prostori 





Prozračivanje. Redovito prozračivati sve prostore. 


Higijena recepcije. Dezinfekcija površina recepcije u redovnim razmacima (npr. svakih sat 
vremena), a prostor prijema i odjave gostiju (dodirne površine) dezinficirati većom 
frekvencijom od ostalih površina rececpcije. 


Fizička udaljenost na recepciji. Osigurati dovoljan razmak između osoblja na recepciji i gosta 
te djelatnika međusobno, smanjiti duljinu trajanja prijave/odjave ispod 15 minuta (što je 
definicija bliskog kontakta) ili ako to nije moguće postaviti pregrade (od pleksiglasa ili sličnog 
materijala koji osigurava potrebnu sanitarnu udaljenost). Regulira se i ograničava maksimalni 
broj osoba u prostoru recepcije sukladno mjerama fizičke udaljenosti 1, 5 metar. 


Informiranje gostiju i djelatnika. Osoblje recepcije treba biti dovoljno informirano o COVID- 
19 kako bi mogli bez problema izvršavati dodijeljene zadatke i spriječiti moguće širenje 
COVID-19 unutar ustanove. Morali bi biti u mogućnosti informirati goste koji se raspituju o 
politici hotela u pogledu provedbe preventivnih mjera ili drugih usluga koje gosti mogu 
zahtijevati (na primjer, medicinske i ljekarničke usluge dostupne na tom području ili u samom 
objektu, brojevi telefona dežurnih epidemiologa i sl.). 


Primjena tehnologije. Potenciranje obavljanja check-ina online/booking i prijava od kuće 
(opcija je pronalaženje tehničke mogućnosti direktne prijave gosta na e-visitor), 
beskontaktnog plaćanja, plaćanja predračunom, samo-skeniranja dokumenata i sl. (gdje je 
primjenjivo i moguće). 


Check-out. Savjetovati goste da najave svoje check-out planove unaprijed kako bi se računi 
mogli pripremiti na vrijeme i izbjeglo zadržavanje na recepciji. 


Mjenjački poslovi i bankomati. Preferirati gdje je moguće mijenjanje i podizanje novaca na 
bankomatima koji su postavljeni na vanjskom dijelu/izvan recepcije. Bankomati se nalaze u 
javnim prostorima koji su pokriveni dozator sa dezinficijensima. 


Dizala. Postaviti sigurnosne upute, uključujući maksimalan broj gostiju koji je odjednom 
dozvoljen, ispred i unutar dizala. Dizala se nalaze u javnim prostorima koji su pokriveni 
dispenzerima sa dezificijensima, a odmak od max.broja korisnika pojedinog dizala napraviti 
ako su korisnici dio obitelji ili dijele zajedničku smještajnu jedinicu. 


Uvjeti održavanje higijene sanitarnih čvorova. Pojačano čišćenje, dezinfekcija i prozračivanje 
javnih sanitarnih prostora svaka dva sata (a po potrebi i češće), pojačati broj zaposlenika za 

dnevna čišćenja u svakom sanitarnom čvoru. Ograničiti istovremeno korištenje sanitarnog 
čvora sukladno veličini i propisanim sanitarnim uvjetima. 


Business centri/konferencijski prostori. Obavezna dezinfekcija stolova i sve opreme nakon 
korištenja. Poštivanje fizičke udaljenosti od 1,5 metra između pojedinih skupina gostiju. 


Dječji sadržaji. Osigurati rad na način kako je propisan rad dječjih vrtića i igrališta u 
gradovima. Preporuke dostupne na mrežnim stranicama HZJZ-a. 


Dostupnost opreme. U slučaju potrebe osigurati gostima dostupne termometre te zaštitne 
maske i rukavice (na upit). 


Prostori za usluživanje hrane i pića i trgovački sadržaji 





Trgovine i ugostiteljski objekti u hotelu trebaju raditi u skladu sa odlukama Stožera civilne 
zaštite i postojećim preporukama za te djelatnosti izvan hotela. Upute za rad trgovina 
dostupne su na poveznici: https://www.hzjz.hr/wp-content/uploads/2020/03/Preporuke-za- 
sprečavanje-infekcije-u-trgovinama-koje-započinju-s-radom-u-okviru-postupnog- 

ublažavanja-restrikcija-vezanih-za-COVID-19.pdf. Upute za ugostiteljske objekte dostupne su 
na mrežnoj stranici HZJZ-a: https://www.hzjz.hr/sluzba-epidemiologija-zarazne- 


bolesti/koronavirus-najnovije-preporuke/ 


Smještajne jedinice 





Frekvencija čišćenja smještajnih jedinica. Čišćenje te zamjena posteljine i ručnika obavljati 
će se sukladno postojećim standardima, uz informiranje gostiju da se ukoliko žele režim 
čišćenja i zamjene posteljina i ručnika može i drugačije urediti, odnosno prilagoditi 
zahtjevima gosta (npr. da se samo prilikom dolaska/odlaska čisti soba i mijenjaju ručnici i 
posteljina te da se ukinute princip zamjene ručnika i posteljina te čišćenja za vrijeme boravka 
gostiju). 


Čišćenje površina i sanitarnog čvora. Sve površine koje su došle u kontakt s gostom (noćni 
ormarić, stol, stolica, stolić za kavu, bilo koji namještaj, sadržaji, telefon, daljinski upravljač 
itd.) moraju se očistiti prikladnim deterdžentom i dezinfekcijskim sredstvom. Čišćenje svih 
površina kupaonice mora se posvetiti posebna pozornost prilikom smjene gostiju. 


Posteljina i ručnici. Korištena posteljina (posteljina i ručnici u kupaonici) mora se čuvati u 
zatvorenom spremniku odvojenom od kolica s čistom posteljinom; prljava i čista posteljina 
uvijek se mora odvajati i ne smije doći u kontakt. 


Informiranje gostiju. Osigurati da su informacije/upute o novima procedurama za čišćenje 
soba i zamjena posteljine jasno vidljive i dostupne gostima. 

5. 


Preporuke za osoblje hotela 





Opće zaštitne mjere. Izbjegavati bliski kontakt s osobama koje pokazuju simptome povišene 
temperature, kašlja i/ili otežanog disanja. Izbjegavati dodirivanje lica, usta, nosa i očiju, 
rukovanje i bliski razgovor te održavati socijalnu distancu. Prilikom kašljanja ili kihanja, pokriti 
usta i nos laktom ili papirnatom maramicom koju odmah treba baciti u smeće i oprati ruke. 
Redovito prati ruke sapunom i vodom/ili koristiti dezinficijens na bazi alkohola ili drugog 
sredstva prikladnog za kožu s virucidnim djelovanjem prema uputama proizvođača. 


Maksimalna zaštita kupaca i osoblja hotela. Ako je moguće ugraditi zaštitnu pregradu na 
mjestu posluživanja i na blagajni, koja će fizički odvojiti blagajnika od kupca. Treba poticati 
beskontaktno plaćanje kreditnim karticama. Tijekom boravka u prostorima hotela posjetitelji 
se moraju pridržavati mjere fizičke udaljenosti od 1,5 metra u odnosu na druge posjetitelje 
izuzev ako se radi o članovima iste obitelji ili skupine. 


Dnevno mjerenje tjelesne temperature. Osoblje treba prije dolaska u jutarnju smjenu 
izmjeriti tjelesnu temperaturu. Ako je tjelesna temperatura viša od 37,2 "C u jutarnjim 
satima, ako se osoba osjeća bolesno ili ima bilo koje znakove bolesti (odnosi se na sve 
simptome i znakove bolesti, ne samo na bolesti dišnih puteva), treba se javiti nadređenom i 
ne dolaziti na posao dok se telefonski ne javi nadležnom obiteljskom liječniku. 


Dvosmjenski rad. Ako je moguće, organizirati rad dvokratno, na način da između prve i druge 
smjene bude barem sat vremena razmaka, koji će se iskoristiti za čišćenje i dezinfekciju 
površina tijekom rutinskog čišćenja. Površine se dezinficiraju prebrisavanjem dezinficijensom 
na bazi alkohola u koncentraciji ne manjoj od 70 % ili drugog sredstva prikladnog za 
korištenje na koži s deklariranim virucidnim djelovanjem prema uputama proizvođača. 


Informiranost osoblja. Prije početka rada / otvaranja educirati osoblje o svim mjerama koje 
se provode. 


Tehnička služba i održavanje 





Korištenje vode i kloriranja. Održavanje higijenskih uvjeta bazenske vode (vode za kupanje) 
te osiguravanje neometanog rada uređaja za pripremu vode provodi se na uobičajen način. 
Vezano uz bazenske vode moguća je primjena maksimalnih dozvoljenih koncentracija klora. 


Oprema za pranje tekstila i pranje posuđa. Potrebno je provjeriti pravilno funkcioniranje 
opreme za pranje posuđa i rublja, posebno radne temperature, kao i ispravnu dozu 
kemikalija za čišćenje i dezinfekciju. 

Klima uređaji, uređaji za grijanje i ventilaciju (HVAC). Posvetiti posebnu pažnju praćenju 
stanja filtera i održavanju pravilnog stanja brzina zamjene zraka u zatvorenom prostoru. 
Treba provjeriti pravilno funkcioniranje opreme za ventilaciju, izmjenu zraka i odvlaživanje 

natkrivenih bazena. Preporuča se pojačana ventilacija hotelskih prostora npr. povećanjem 
broja ventilacija, povećanjem postotka vanjskog zraka koji cirkulira u sustav. 


Dozatori i ostali uređaji za dezinfekcijska sredstva. Treba provoditi redovite provjere kako bi 
se osiguralo pravilno funkcioniranje uređaja za sapun i dezinfekcijska sredstva. Sušače za ruke 
preporuča se staviti van funkcije te ih zamijeniti jednokratnim papirnatim ručnicima za 
brisanje ruku. Neispravne jedinice treba brzo popraviti ili zamijeniti. 


Bazeni, plaže i sportsko — rekreacijske i ostale uslužne djelatnosti 





Bazeni i plaže. Odvojiti ležaljke na način da se osigura fizička udaljenost od u odnosu na 
druge posjetitelje izuzev ako se radi o članovima iste obitelji ili skupine. Osoblje hotela 
obavezno treba dezinficirati ležaljke nekoliko puta dnevno, a svakako nakon što određeni 
gost više ne koristi ležaljku te je drugi gost želi koristiti. 

Rekreativni sport. U prostorima predviđenim za rekreativni sport u zatvorenom primjenjuju 
se upute ,,Preporuka za treninge i športsko-rekreativne aktivnosti u zatvorenim športskim 
objektima tijekom epidemije COVID-19“ objavljene na mrežnim stranicama HZJZ-a. 


Kozmetičke usluge. Upute dostupne na poveznici: 
https://www.hzjz.hr/wp-content/uploads/2020/03/Kozmeticari-finalno.pdf 


Maserske usluge. Upute dostupne na poveznici: 





Wellness i saune. Ograničiti broj osoba, posebice u zatvorenim objektima (npr. wellness) i 
prostorima, u skladu s raspoloživim prostorom. Preporuča se van funkcije staviti sve vlažne 
saune. Suhe saune, primjerice finska sauna, mogu nastaviti s radom. Učestalije prozračivati, 
čistiti i dezinficirati sve površine u predprostorima i sanitarne čvorove. 


Primanje suradnih djelatnika i nenajavljenih gostiju 





Suradni djelatnici. Dolazak drugih osoba (npr. majstora, kurira, dostavljača) treba organizirati 
na način da se prije dolaska te osobe telefonski najave i izmjere temperaturu. Ako je tjelesna 
temperatura viša od 37,2 “C u jutarnjim satima, ako se osoba osjeća bolesno ili ima bilo koje 
znakove bolesti (odnosi se na sve simptome i znakove bolesti, ne samo na bolesti dišnih 
puteva), treba se javiti nadređenom i ne dolaziti u hotel dok se telefonski ne javi nadležnom 
obiteljskom liječniku. 


